
 Projektas
MEDIENOS PJUVENŲ GRANULIŲ PIRKIMO SUTARTIS  Nr. _________

2026 m.  _________________d. 
Seirijai

[bookmark: _Hlk146747177]Lazdijų r. Seirijų Antano Žmuidzinavičiaus gimnazija, juridinio asmens kodas 190609240, atstovaujama direktorės Zitos Ščerbetkienės, veikiančio pagal gimnazijos nuostatus  (toliau – Pirkėjas) ir  __________________________________, įmonės kodas ________________, atstovaujama, (-as) _________________________, veikiančio, (-ios) pagal ________________ (toliau – Pardavėjas).
Toliau sutartyje Pirkėjas ir Pardavėjas kartu vadinami Šalimis, o atskirai – Šalimi, sudarė šią medžio granulių viešojo pirkimo pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.

1. Sutarties objektas

1.1. Sutarties objektas yra medienos pjuvenų granulės (toliau – Prekės) su atvežimu ir iškrovimu Lazdijų r. Seirijų Antano Žmuidzinavičiaus gimnazijoje, adresu: Metelių g. 7, Seirijai, Lazdijų r. Perkamų Prekių techninė specifikacija pateikiama Sutarties priede Nr. 1, kuri yra neatsiejama Sutarties dalis.
1.2. Pardavėjas įsipareigoja perduoti Pirkėjui Prekes, o Pirkėjas įsipareigoja priimti tvarkingas ir kokybiškas Prekes ir sumokėti Pardavėjui Sutartyje numatytą kainą, Sutartyje numatytomis sąlygomis ir terminais.
1.3. Pirkėjas neįsipareigoja išpirkti maksimalios sutarties vertės. Prekės bus perkamos pagal poreikį, pateikiant užsakymą telefonu arba el. paštu. 

2. Sutarties kaina ir mokėjimo sąlygos

2.1. Vienos tonos medžio granulių fiksuotas įkainis yra _________ Eur su PVM, ______ Eur PVM, ________ Eur be PVM.
         2.2. Maksimali bendra šios Sutarties vertė yra 57 750,00 Eur (Penkiasdešimt septyni tūkstančiai septyni šimtai penkiasdešimt Eur 00 ct.) su PVM, 10 022,73 Eur (Dešimt tūkstančių dvidešimt du Eur 73 ct.) Eur PVM, 47 727,27 Eur (Keturiasdešimt septyni tūkstančiai septyni šimtai dvidešimt septyni Eur 27 ct.) be PVM. Pirkėjas Prekes perka pagal faktinį poreikį Sutarties galiojimo laikotarpiu. Ši maksimali vertė yra viršutinė Pirkėjo įsipareigojimų riba, ir Pirkėjas neįsipareigoja išpirkti Prekių už visą maksimalią Sutarties vertę.
         2.3. Šiai Sutarčiai taikoma fiksuoto įkainio kainodara. Pirkėjas atsiskaito su Pardavėju tik už faktiškai pagal užsakymus pristatytą ir Pirkėjo priimtą Prekių kiekį. Mokėtina suma apskaičiuojama faktiškai pristatytą Prekių kiekį (tonomis) padauginus iš Sutarties 2.1 papunktyje nurodyto fiksuoto įkainio, vadovaujantis Sutarties 2.4 papunkčio nuostatomis.
2.4. Pardavėjui mokėtinos sumos už tinkamai pagal Sutartį pristatytas Prekes turi būti apskaičiuojamos nustačius faktinį pristatytų Prekių kiekį. Pardavėjas, prieš pateikdamas apmokėjimo už pristatytas Prekes dokumentus, privalo nustatyti pristatytų Prekių faktinį kiekį, kurį Pirkėjo  įgaliotas atstovas turi patikrinti ir patvirtinti (pasirašant prekių perdavimo-priėmimo aktą arba važtaraštį). Apmokėjimo suma turi būti nustatoma faktiškai pristatytą Prekių kiekį dauginant iš Sutarties 2.1 papunktyje nurodyto įkainio.
2.5. Į Sutarties kainą įskaičiuota Prekių kaina, visos išlaidos ir mokesčiai. Pardavėjas į Sutarties kainą privalo įskaičiuoti visas su Prekių tiekimu susijusias išlaidas.
2.6. Mokėjimai atliekami eurais. Galimi tarpiniai mokėjimai. Kiekvieno tarpinio mokėjimo suma nustatoma pagal faktiškai pateiktas Prekes.
2.7. Už faktiškai ir kokybiškas prekes Pirkėjas atsiskaitys pavedimu pagal Pardavėjo informacinės sistemos ,,SABIS“ priemonėmis pateiktą sąskaitą faktūrą, per 30 (trisdešimt) kalendorinių dienų nuo sąskaitos ir prekių priėmimo perdavimo akto suderinimo su Pirkėju datos.
2.8. Pirkėjas už perkamas Prekes Pardavėjui atsiskaito mokėjimo pavedimu į Pardavėjo banko sąskaitą.
2.9. Sutarties kaina nesiskiria nuo kainų, nurodytų Pardavėjo pasiūlyme pirkimui, išskyrus šioje Sutartyje numatytus kainų koregavimus. Sutarties kaina gali kisti (didėti ar mažėti) dėl valstybės institucijų priimtų įstatymų ir įstatymų lydimųjų teisės aktų, keičiančių pridėtinės vertės mokesčio dydį, kurie turi tiesioginės Prekių kainai. Tokiu atveju Sutarties kaina pasikeičia tiek, kiek pasikeičia pridėtinės vertės mokestis. Perskaičiavimas įforminamas Sutarties Šalių rašytiniu susitarimu, kuris tampa neatsiejama Sutarties dalimi. Sutarties kaina pasikeitus kitiems mokesčiams neperskaičiuojama.
2.10. Bet kuri Sutarties šalis Sutarties galiojimo metu turi teisę inicijuoti Sutartyje numatytų įkainių perskaičiavimą (keitimą) ne anksčiau kaip po 6 (šešių) mėnesių nuo Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos (jeigu perskaičiavimas jau buvo atliktas – nuo paskutinio perskaičiavimo pagal šį punktą dienos), jeigu Būsto, vandens, elektros, dujų ir kito kuro kainų pokytis (k), apskaičiuotas kaip nustatyta 2.13 punkte, viršija 5 procentus. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo.
2.11. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės sutarties vertę.
2.12. Perskaičiuotieji įkainiai taikomi užsakymams, pateiktiems po to, kai Šalys sudaro susitarimą dėl įkainių perskaičiavimo.
2.13. Nauji įkainiai apskaičiuojami pagal formulę:
, kur
a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).
a1 – perskaičiuotas (pakeistas) įkainis (Eur be PVM)
k – Pagal būsto, vandens, elektros, dujų ir kito kuro kainų indeksą apskaičiuotas Būsto, vandens, elektros, dujų ir kito kuro kainų pokytis (padidėjimas arba sumažėjimas) (%). „k“ reikšmė skaičiuojama pagal formulę: 
 , (proc.) kur
Indnaujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas būsto, vandens, elektros, dujų ir kito kuro indeksas
Indpradžia – laikotarpio pradžios datos (mėnesio) būsto, vandens, elektros, dujų ir kito kuro indeksas. Pirmojo perskaičiavimo atveju laikotarpio pradžia (mėnuo) yra Paskutinės pirkimo, kurio pagrindu sudaryta ši Pirkimo sutartis, pasiūlymų pateikimo termino dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo. 
2.14. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio. 
2.15. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.
2.16. Pirkėjas numato tiesioginio atsiskaitymo galimybę su Sutartyje nurodytais subtiekėjais tokiomis sąlygomis:
2.16.1 Subtiekėjas prieš teikdamas mokėjimo dokumentus Pirkėjui pateikia Pardavėjo pasirašymui ir patvirtinimui tinkamai įformintus Pirkimo sutarties vykdymo dokumentus (po 3 (tris) egzempliorius) pateiktų prekių aktą;
2.16.2. Sutarties Šalys susitaria, jog Subtiekėjo pateikti Pirkimo sutarties vykdymo dokumentai laikomi tinkamai įformintais ir pateiktais, jeigu nurodytuose dokumentuose pateikta informacija apie Subtiekėjo atliktas paslaugas yra teisinga, atliktos paslaugos bei dokumentų įforminimas atitinka Pirkimo sutarties sąlygas.
2.16.3. Pardavėjas gavęs iš Subtiekėjo Pirkimo sutarties vykdymo dokumentus patikrina juos ir nustatęs, kad dokumentuose pateikta informacija apie Subtiekėjo pateiktas prekes yra teisinga, pateiktos prekės atitinka Pirkimo sutarties sąlygas, pateikti dokumentai įforminti tinkamai, ne vėliau kaip per 3 (tris) darbo dienas nuo tokių dokumentų gavimo dienos:
2.16.3.1. pasirašo ir patvirtina atliktų paslaugų aktą;
2.16.3.1. pateikia Pirkimo sutarties vykdymo dokumentus Pirkėjui.
2.16.4. Jeigu Pardavėjas nustato, kad Subtiekėjo pateikti Pirkimo sutarties vykdymo dokumentai yra netinkamai įforminti, pateikti ne visi Pirkimo sutarties vykdymo išlaidas pagrindžiantys dokumentai, dokumentuose pateikta informacija apie pateiktas prekes yra neteisinga, pateiktos prekės neatitinka Pirkimo sutarties sąlygų ar esant kitiems neatitikimams Pardavėjas turi ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoti apie tai Subtiekėją, nurodydamas trūkumus ir nustatydamas protingą terminą trūkumams pašalinti.
2.16.5. Per Pardavėjo nustatytą terminą Subtiekėjui pašalinus trūkumus, Pardavėjas nustatyta tvarka pakartotinai patikrina dokumentus ir pateikia pasirašytus ir patvirtintus dokumentus Pirkėjui.
2.16.6.  Pirkėjas ne vėliau kaip per 5 darbo dienas nuo Pirkimo sutarties vykdymo dokumentų gavimo dienos, patikrina pateiktus dokumentus ir, jeigu pateikti dokumentai yra tinkamai įforminti, dokumentuose pateikta informacija apie pateiktas prekes yra teisinga, pateiktos prekės atitinka Pirkimo sutarties sąlygas, pasirašo perduotų ir priimtų prekių aktą ir kitus dokumentus, jei taikoma, bei pateikia pasirašytus dokumentus (po 1 (vieną) egzempliorių) Pardavėjui ir Subtiekėjui.
2.16.7. Jeigu Pirkėjas nustato, kad Pardavėjo pateikti dokumentai yra netinkamai įforminti arba pateikti ne visi Pirkimo sutarties vykdymo išlaidas pagrindžiantys dokumentai arba dokumentuose pateikta informacija apie pateiktas prekes yra neteisinga, pateiktos prekės neatitinka Pirkimo sutarties sąlygų ar esant kitiems neatitikimams, ne vėliau kaip per 5 (penkias) darbo dienas nuo tokio sprendimo priėmimo dienos, raštu informuoja Pardavėją, nurodydamas trūkumus ir nustatydamas protingą terminą trūkumams pašalinti.
2.16.8. Subtiekėjas tik gavęs be išlygų visų Šalių suderintą ir pasirašytą perduotų –priimtų prekių aktą, suformuoja elektroninę sąskaitą-faktūrą/ PVM sąskaitą-faktūrą (toliau – Elektroninė sąskaita) ir per sistemą „SABIS“ pateikia ją Pirkėjui.
2.16.9. Visi Trišalės sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų. Tokie Trišalės sutarties pakeitimai yra neatskiriama Trišalės sutarties dalis.
2.16.10. Šalių atsakomybė yra nustatoma pagal galiojančius Lietuvos Respublikos teisės aktus, šią Trišalę sutartį ir kitus su šios sutarties vykdymu susijusius dokumentus. Šalys įsipareigoja tinkamai vykdyti savo įsipareigojimus, prisiimtus šia sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą
2.16.11. Pardavėjas atsako Pirkėjui už Subtiekėjo prievolių neįvykdymą ar netinkamą įvykdymą, o Subtiekėjui – už Pirkėjo prievolių neįvykdymą ar netinkamą įvykdymą
2.16.12. Pirkėjas ir Subtiekėjas neturi teisės reikšti vienas kitam piniginių reikalavimų, susijusių su sutarčių, kiekvieno iš jų sudarytų su Pardavėju, pažeidimu.
2.17. Pirkėjas gali tiesiogiai atsiskaityti su Subtiekėjais už jų pateiktas prekes. Subtiekėjas, norėdamas, kad Pirkėjas atsiskaitytų tiesiogiai su juo pateikia prašymą Pirkėjui. Subtiekėjui raštu pateikus Pirkėjui prašymą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Pardavėjo ir jo Subtiekėjo, nustatanti tiesioginio atsiskaitymo su Subtiekėju tvarką, atsižvelgiant į pirkimo dokumentuose, Sutartyje ir subtiekimo sutartyje nustatytus reikalavimus. Pardavėjas turi teisę prieštarauti nepagrįstiems mokėjimams Subtiekėjui trišalėje sutartyje nustatyta tvarka.

3. Sutarties galiojimas, vykdymo pradžia, trukmė ir terminai

3.1. Prekių tiekimo terminas – 12 mėnesių nuo Sutarties pasirašymo dienos.
3.2. Prekių tiekimo termino pratęsimas numatomas 2 mėn. Terminas pratęsiamas tuo atveju, jei nebus išnaudota Pradinės Sutarties vertė ir nei viena iš Šalių, likus 14 (keturiolikai) dienų iki Sutarties pabaigos, nepraneš apie norą ją nutraukti, Sutartis be atskiro rašytinio susitarimo pratęsiama dar 1 (vieną) kartą 2 (dviems) mėnesiams.
3.3. Sutartis galioja iki visiško Šalių įsipareigojimo pagal šią Sutartį įvykdymo arba iki tol kol Sutartis nutraukiama įstatymų nustatyta tvarka ar šioje Sutartyje nustatytais atvejais. 
3.4. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

4. Prekių tiekimo terminai ir tvarka 

4.1. Prekės pristatomos Tiekėjo transportu per 2 darbo dienas nuo užsakymo pateikimo dienos arba per su Pirkėjo atstovu sutartą laiką, tačiau šis laikas negali būti ilgesnis kaip 4 darbo dienos, Pirkėjo adresu: Seirijų A. Žmuidzinavičiaus gimnazija, Metelių g. 7, Seirijai, Lazdijų r. sav.
4.2. Vienkartinis, medžio granulių,  pristatymo kiekis ne mažiau 3 tonos.
4.3. Pardavėjas pristatytas Prekes iškrauna pats.
4.4. Pardavėjas perduoda Prekes paskirties vietoje. Prekes priima Pirkėjo paskirtas atsakingas darbuotojas.


5. Prekių kokybė ir garantiniai įsipareigojimai

5.1. Prekių priėmimas turės būti įforminamas prekių priėmimo-perdavimo aktu, kuriuo Pirkėjas patvirtins priėmęs, o Pardavėjas – perdavęs prekes. Aktas bus surašomas dviem egzemplioriais, po vieną egzempliorių kiekvienai sutarties Šaliai. 
5.2. Pardavėjas atsako už Prekių kokybę ir kompensuoja Pirkėjui visus dėl nekokybiškų prekių patirtus nuostolius.
5.3. Prekių priėmimo metu, dalyvaujant Pirkėjo ir Pardavėjo atstovams, atliekamas jų kiekio ir kokybės bei komplektiškumo patikrinimas. Prekėms atitikus reikiamą kiekį, komplektaciją ir kokybę, jos priimamos pasirašant priėmimo perdavimo aktą.
5.4. Nustačius neatitikimus pirkimo sąlygoms ir Pardavėjo pasiūlyme nurodytai komplektacijai ir / ar kokybei, surašomas neatitikimo sutarties sąlygoms aktas.  
5.5. Trūkstamą kiekį, komplektaciją ar kokybę Pardavėjas privalo atstatyti per 2 darbo dienas.
5.6. Jeigu Prekių priėmimo metu tarp šalių kyla ginčų nustatant Prekių kokybės neatitikimo ar kiekio trūkumo priežastis, bet kurios iš Šalių nuožiūra kviečiamas ekspertizę galinčios atlikti institucijos atstovas.

6. Pardavėjo teisės ir pareigos

6.1. Pardavėjas įsipareigoja:
6.1.1. nuosekliai vykdyti Sutartį, nustatytu terminu tiekti Prekes, atlikti kitus įsipareigojimus, numatytus Sutartyje ir Techninėje specifikacijoje;
6.1.2 vykdyti visas Lietuvos Respublikos civiliniame kodekse, įstatymuose ir kituose teisės aktuose nustatytas pareigas;
6.1.3. nustatytais terminais pristatyti Pirkėjo užsakyme nurodytą prekių kiekį, kuris būtų kokybiškas ir sertifikuotas;
6.1.4. Prekes Pirkėjui pristatyti savo lėšomis;
6.1.5. laikytis visų Lietuvos Respublikoje galiojančių įstatymų ir kitų teisės aktų nuostatų ir užtikrinti, kad jo darbuotojai jų laikytųsi. Pardavėjas garantuoja Pirkėjui nuostolių atlyginimą, jei Pardavėjas ar jo darbuotojai nesilaikytų įstatymų, teisės aktų reikalavimų ir dėl to būtų pateikti kokie nors reikalavimai ar pradėti procesiniai veiksmai;
6.1.6. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus;
6.1.7. per 5 (penkias) darbo dienas nuo Pirkėjo raštu pateikto prašymo gavimo dienos pateikti išsamią Prekių teikimo ataskaitą, nurodydamas, kokios Prekės buvo tiektos, bei pateikdamas papildomą su Prekių tiekimu susijusią informaciją;
6.1.8. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas, bei konsultuoti Pirkėją kitais klausimais;
6.1.9. nenaudoti Pirkėjo ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;
6.1.10. tinkamai vykdyti kitus įsipareigojimus, numatytus Sutartyje ir galiojančiuose Lietuvos Respublikos teisės aktuose;
6.1.11. Pardavėjas įsipareigoja sutarties vykdymo laikotarpiui, visus su Sutarties vykdymu susijusius dokumentus Pirkėjui pateikti elektroniniu formatu (tiesiogiai suformuotus elektroninėmis priemonėmis ar skaitmenines originalo kopijas), pasirašyti el. parašu. Išimtiniais atvejais su Sutarties vykdymu susiję dokumentai gali būti pateikiami popieriniu formatu, jeigu toks formatas privalomas pagal teisės aktus arba Pirkėjas nurodo tokį būtinumą – tokiu atveju turi būti naudojamas perdirbtas popierius, kuris atitinka minimaliuosius aplinkos apsaugos kriterijus, numatytus aplinkos apsaugos kriterijų taikymo, vykdant žaliuosius pirkimus, tvarkos apraše, patvirtintame Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“;
6.1.12. vykdant Sutartį atsisakyti nebūtinų kelionių ir fizinių susitikimų, t. y. bendrauti ir vykdyti susitikimus šios Sutarties vykdymo klausimais nuotoliniu būdu ir (ar) elektroninėmis priemonėmis.
6.2. Pardavėjas turi teisę gauti Prekių kainą su sąlyga, kad jis tinkamai vykdo šią Sutartį.
6.3. Pardavėjas turi ir kitas teises, numatytas Sutartyje ir Lietuvos Respublikos galiojančiuose teisės aktuose.

7. Pirkėjo teisės ir pareigos

7.1. Pirkėjas įsipareigoja:
7.1.1. priimti Šalių sutartu laiku tiekiamas Prekes, jeigu jos atitinka šios Sutarties ir Prekėms taikomus kitus kokybės reikalavimus;
7.1.2. sumokėti Sutarties kainą Sutartyje nustatyta tvarka ir terminais;
7.1.3. suteikti informaciją ir /ar dokumentus, būtinus Sutarčiai vykdyti;
7.1.4. tinkamai vykdyti kitus įsipareigojimus, numatytus Sutartyje.
7.2. Pirkėjas turi šios Sutarties bei Lietuvos Respublikoje galiojančių teisės aktų numatytas teises.

8. Šalių atsakomybė

8.1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
8.2. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
8.3. Už pirkimo sutartimi sulygtų prievolių nevykdymą arba netinkamą vykdymą Pirkėjas įsipareigoja mokėti 0,02 % dydžio delspinigius už kiekvieną uždelstą dieną nuo laiku neapmokėtos sumos be PVM.
8.4. Uždelsęs pristatyti prekes ir nepateikęs Pirkėjui pagrįstų įrodymų, pateisinančių prekių pristatymo vėlavimą, Pirkėjas gali reikalauti delspinigių dėl vėlavimo, kurių dydis yra 0,02 % nuo nepristatytų prekių vertės už kiekvieną uždelstą dieną  be PVM.
8.5. Jeigu nustatyta, kad prekės gautos nekokybiškos, Pardavėjas privalo nekokybišką prekę pakeisti per 2 d. d. Jeigu Pardavėjas nekokybiškos prekės per nurodytą laiką nepakeičia, jis turi sumokėti 10 proc. baudą nuo bendros sutarties vertės be PVM.
8.6. Pardavėjas, nutraukęs sutartį ne dėl Pirkėjo kaltės, atlygina dėl to Pirkėjo patirtus nuostolius bei sumoka 7 proc. dydžio baudą nuo sutarties vertės.
8.7. Pardavėjui dalinai ar visiškai pažeidus sutartį ir jos priedus ar visiškai jų nevykdant, ar netinkamai vykdant, ar atsisakius tiekti prekes Pardavėjas atlygina dėl to Pirkėjo patirtus nuostolius bei sumoka 0,02 proc. delspinigius už sutarties neįvykdymo laikotarpį.
8.8. Jei Pardavėjas nesilaiko Sutartyje nustatytų įsipareigojimų, Pirkėjas gali, prieš tai raštu įspėjęs Pardavėją:
8.8.1. išskaičiuoti delspinigių ir/ ar baudos sumą iš Pardavėjui mokėtinų sumų;
8.8.2. nutraukti Sutartį.

9. Nenugalimos jėgos aplinkybės (force majeure)

9.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą ar dalinį neįvykdymą, jeigu Šalis įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, išvengti ar pašalinti jokiomis priemonėmis, pvz.: Vyriausybės sprendimai ir kiti aktai, kurie turėjo poveikį Šalių veiklai, politiniai neramumai, streikai, paskelbti ir nepaskelbti karai, kiti ginkluoti susirėmimai, gaisrai, potvyniai, kitos stichinės nelaimės. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
9.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.
9.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

10. Šalių pareiškimai ir garantijos

10.1. Kiekviena iš Šalių pareiškia ir garantuoja kitai Šaliai, kad:
10.1.1. Šalis yra tinkamai įsteigta ir teisėtai veikia pagal Lietuvos Respublikos įstatymus;
10.1.2. Šalis atliko visus teisinius veiksmus, būtinus, kad Sutartis būtų tinkamai sudaryta ir galiotų, ir turi visus teisės aktais numatytus leidimus, licencijas, darbuotojus, reikalingus darbams atlikti;
10.1.3. sudarydama Sutartį, Šalis neviršija savo kompetencijos ir nepažeidžia ją saistančių įstatymų, kitų privalomų teisės aktų, taisyklių, statutų, teismo sprendimų, įstatų, nuostatų, potvarkių, įsipareigojimų ir susitarimų;
10.1.4. ši Sutartis yra Šaliai galiojantis, teisinis ir ją saistantis įsipareigojimas, kurio vykdymo galima pareikalauti pagal Sutarties sąlygas.

11. Subtiekėjai ir subtiekėjų keitimo tvarka

Jei Sutartyje numatytų įsipareigojimų įvykdymui Pardavėjas pasitelks subtiekėją, 11.1–11.3 punkte nurodo:
11.1. Dalies Sutartyje įsipareigojimų įvykdymui Pardavėjas pasitelks šiuos subtiekėjus:
11.1.1. (teisinė forma) (pavadinimas), pagal Lietuvos Respublikos įstatymus įsteigta ir veikianti įmonė, juridinio asmens kodas (kodas), kurios registruota buveinė yra (adresas), duomenys apie bendrovę kaupiami ir saugomi (nurodomas registras), (išvardinti subtiekėjui priskirtų vykdyti įsipareigojimus pagal šią Sutartį sąrašus) įsipareigojimų atlikimui;
11.2. Sutarties vykdymo metu Pardavėjas, raštu kreipęsis į Pirkėją ir gavęs raštišką jo sutikimą, gali keisti subtiekėją (-us), nurodytus šios Sutarties 11.1 punkte, tačiau naujų subtiekėjų kvalifikacija turi atitikti pirkimo sąlygose subtiekėjams keltus kvalifikacijos reikalavimus tai dienai, kai Pardavėjas kreipėsi į Pirkėją dėl leidimo keisti subtiekėją. 
11.3. Subtiekėjų pakeitimas įforminamas abiejų Šalių papildomu susitarimu prie Sutarties per 10 darbo dienų nuo Pirkėjo raštiško sutikimo išsiuntimo Pardavėjui datos.
Jei Sutartyje numatytų įsipareigojimų įvykdymui Pardavėjas nepasitelks subtiekėjų, 11.1 punkte nurodo:
11.1. Dalies Sutartyje numatytų įsipareigojimų įvykdymui Pardavėjas subtiekėjų nepasitelks. Sutarties vykdymo metu subtiekėjai negalės būti įtraukiami, jei jie nebuvo pasitelkti teikiant pasiūlymą.

12. Sutarties nutraukimas ar pakeitimas

12.1. Sutartis gali būti nutraukta raštišku Šalių susitarimu arba vienos iš Šalių valia.
12.2. Pirkėjas turi teisę vienašališkai nutraukti šią Sutartį prieš terminą šiais atvejais:
12.2.1. kai Pardavėjas bankrutuoja arba yra likviduojamas, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
12.2.2. kai keičiasi Pardavėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
12.2.3. kai Pardavėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;
12.2.5. kai Pardavėjas sudaro subtiekimo sutartį be Pirkėjo sutikimo;
12.2.6. kai Pardavėjas nesilaiko Sutarties įvykdymo terminų;
12.2.7. kai Pardavėjas nevykdo kitų savo sutartinių įsipareigojimų ir tai yra esminis Sutarties pažeidimas;
12.2.8. kitais įstatymų nustatytais atvejais. 
12.3. Jei Sutartis nutraukiama Pirkėjo iniciatyva dėl Pardavėjo kaltės, Pirkėjo patirti nuostoliai ar išlaidos išieškomi išskaičiuojant juos iš Pardavėjui mokėtinų sumų.
12.4. Pirkėjas vienašališkai gali nutraukti Sutartį, prieš 30 (trisdešimt) dienų pranešdamas Pardavėjui raštu.
12.5. Pardavėjas, ne mažiau kaip prieš 30 kalendorinių dienų įspėjęs Pirkėją, gali nutraukti sutartį savo iniciatyva, jei Pirkėjas nepagrįstai neatsiskaito už Prekes ilgiau kaip 2 mėnesius nuo Sutartyje nurodytos atsiskaitymo dienos.
12.6. Šalys taip pat turi teisę nutraukti sutartį kitais Lietuvos Respublikos norminiuose teisės aktuose nustatytais pagrindais, o taip pat ir Šalių susitarimu (pastaruoju atveju sutartis nutraukiama abiejų Šalių raštiškai sulygtu terminu). 
12.7. Pasibaigus sutarties terminui ar ją nutraukus prieš terminą, abi Šalys privalo įvykdyti savo įsipareigojimus, turimus sutarties nutraukimo ar pasibaigimo dieną. 
12.8. Pirkimo sutarties sąlygos pirkimo sutarties galiojimo laikotarpiu gali būti keičiamos vadovaujantis Viešųjų pirkimų įstatymo 89 straipsnio nuostatomis. Tais atvejais, kai Sutarties sąlygų keitimo būtinybės nebuvo įmanoma numatyti rengiant pirkimo dokumentus ir Sutarties sudarymo metu, Šalys gali keisti tik neesmines Sutarties sąlygas.

13. Ginčų nagrinėjimo tvarka

13.1. Šiai Sutarčiai ir visoms iš šios Sutarties atsirandančioms teisėms ir pareigoms taikomi Lietuvos Respublikos įstatymai bei kiti norminiai teisės aktai. Sutartis sudaryta ir turi būti aiškinama pagal Lietuvos Respublikos teisę.
13.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami kompetentingame Lietuvos Respublikos teisme.

14. Baigiamosios nuostatos

14.1. Nė viena Šalis neturi teisės perleisti visų arba dalies teisių ir pareigų pagal šią Sutartį jokiai trečiajai šaliai be išankstinio raštiško kitos Šalies sutikimo.
14.2. Bet kokios nuostatos negaliojimas ar prieštaravimas Lietuvos Respublikos įstatymams ar kitiems norminiams teisės aktams šioje Sutartyje neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.
14.3. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.
14.4. Sutartis gali būti pakeista ar papildyta atskiru raštišku Šalių susitarimu.
14.5. Vadovaujantis Lietuvos Respublikos viešųjų pirkimų įstatymo 87 straipsnio 2 dalies 12 punkto nuostatomis, už Sutarties vykdymą atsakinga: Lazdijų r. Seirijų Antano Žmuidzinavičiaus gimnazijos direktoriaus pavaduotoja ūkio reikalams Dalė Blaževičienė, tel. +370 318 58181, el. paštas dale.blazeviciene@seirijugimnazija.lt.                        
14.6. Už Sutarties ir pakeitimų paskelbimą, pagal Lietuvos Respublikos viešųjų pirkimų įstatymo 86 straipsnio 9 dalies nuostatas, atsakinga Lazdijų rajono savivaldybės administracijos Teisės ir personalo skyriaus vyr. specialistė Vilma Vaškevičiūtė, tel. +370 612 41865, el. p. vilma.vaskeviciute@lazdijai.lt. 
14.7. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama mažiausiai prieš 3 (tris) darbo dienas. Jei Šaliai nepavyksta laikytis šių reikalavimų, ji neturi teisės į pretenziją ar atsiliepimą, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.
14.8. Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.1 papunkčiu. Pardavėjas įsipareigoja tiekti medžio granules, kurios atitinka kokybės klasę (pagal standartą (ENplus A1, FSC/PEFC). Prekių atitiktis šiam reikalavimui turi būti pagrįsta galiojančiu sertifikatu (arba lygiaverčiu nepriklausomos akreditavimo įstaigos išduotu sertifikatu), kurio kopiją Pardavėjas privalo pateikti Pirkėjui prieš pirmąjį Prekių pristatymą.“


14.8. Ši Sutartis sudaryta lietuvių kalba, 2 (dviem) egzemplioriais, turinčių vienodą teisinę galią – po vieną kiekvienai Šaliai. 
14.9. Sutarties priedas Nr. 1 „Medžio granulių techninė specifikacija“;
14.10. Priedas Nr. 2 „Pasiūlymas“
14.11. Priedas Nr. 3 „Bandymų protokolas“






15. Šalių rekvizitai ir parašai:

	Pirkėjas
	                    Pardavėjas

